
RAPORT 

asupra proiectului de Lege privind înfiinţarea Institutului Bancar Român din municipiul Bucureşti

(PL.x. 565/2007)

1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 565/10 septembrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind înfiinţarea Institutului Bancar Român din municipiul Bucureşti.

La întocmirea raportului, Comisia a analizat avizul Comisiei juridice, de disciplina şi imunităţi,avizul Consiliului Legislativ şi avizul Consiliului Economic şi Social.
Propunerea legislativă are ca obiect de reglementare înfiinţarea Institutului Bancar Român din municipiul Bucureşti, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ.

2. În funcţie de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 22 deputaţi, din totalul de 31 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: doamna prof. univ. dr. ing. Ecaterina Andronescu – ministrul educaţiei, cercetării şi inovării, doamna Oana Adriana Badea – secretar de stat în cadrul Ministerului Educaţiei, Cercetării şi Tineretului; doamna Dorina Poantea – rector şi domnul Lucian Ionescu – preşedinte al Institutului Bancar Român.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat acest proiect de Lege  în şedinţa din 4 septembrie 2007.

5. În urma dezbaterii, în şedinţele din 9 septembrie 2008, 25 februarie, 22 şi 28 aprilie, 19 mai şi 17 iunie 2009, Comisia a propus, cu unanimitatea voturilor celor prezenţi, adoptarea proiectului de lege, cu următoarele amendamente admise:
	Nr.

crt.
	Text proiect de Lege
	Text propus de Comisie

(autorul amendamentului)
	Motivare

	0
	1
	2
	3

	1. 
	Titlul Legii: Lege privind înfiinţarea Institutului Bancar Român din municipiul Bucureşti
	Titlul Legii: Lege privind înfiinţarea Universităţii Financiar-Bancare din municipiul Bucureşti
Autor: Comisia.
	S-a adoptat denumirea instituţiei conform Hotărârii Consiliului de Administraţie al Institutului Bancar Român şi noilor acte întocmite de instituţie. 

	2.
	Art.1 Se înfiinţează Institutul Bancar Român din municipiul Bucureşti, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Bucureşti, Aleea Negru Vodă nr. 3, sector 3, codul 030774.
	Art.1 Se înfiinţează Universitatea Financiar- Bancară din municipiul Bucureşti, ca instituţie de învăţământ superior, persoană juridică de drept privat şi de utilitate publică, parte a sistemului naţional de învăţământ, cu sediul în municipiul Bucureşti, Aleea Negru Vodă nr. 3, sector 3, codul poştal 030774.
Autor: Comisia.
	

	3.
	Art.2 Institutul Bancar Român din municipiul Bucureşti se înfiinţează cu următoarea facultate de specializare acreditată: Facultatea de Management Financiar, cu specializarea Finanţe şi bănci, cu predarea în limba română.
	Art.2 Universitatea Financiar-Bancară din municipiul Bucureşti se înfiinţează cu următoarea facultate cu specializare acreditată: Facultatea de Management Financiar, cu specializarea Finanţe şi bănci, cu predarea în limba română.
Autor: Comisia.
	

	4.
	Art.3 În structura Institutului Bancar Român din municipiul Bucureşti intră şi facultăţile şi specializările, altele decât cele prevăzute la art.2, acreditate sau autorizate să funcţioneze provizoriu prin hotărâre a Guvernului, în condiţiile prevăzute de prezenta lege.
	Art.3 În structura Universităţii Financiar-Bancară din municipiul Bucureşti intră şi facultăţile şi specializările, altele decât cele prevăzute la art.2, acreditate sau autorizate să funcţioneze provizoriu prin hotărâre a Guvernului, în condiţiile prevăzute de lege. 
Autor: Comisia.
	Respectarea normelor de tehnică legislativă.

	5.
	Art.4 Personalul didactic şi nedidactic din instituţia care a fost autorizată să funcţioneze provizoriu se preia, în condiţiile legii, la instituţia nou înfiinţată, începând cu data intrării în vigoare a prezentei legi.
	Text nemodificat.
	

	6.
	Art.5 -(1) Institutul Bancar Român din municipiul Bucureşti dispune de patrimoniu provizoriu, prevăzut în anexa care face parte integrantă din prezenta lege. Patrimoniul institutului constă din patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.
(2) Patrimoniul prevăzut în anexă este proprietatea privată a Institutului Bancar Român din municipiul Bucureşti, de care dispune în mod liber. În cazul înstrăinării unor bunuri din patrimoniul institutului, contravaloarea lor revine institutului.
(3) În caz de desfiinţare, dizolvare sau lichidare, patrimoniul Institutului Bancar Român din municipiului Bucureşti, înfiinţat prin lege, revine fondatorilor.
	Art.5 - (1) Universitatea Financiar-Bancară din municipiul Bucureşti dispune de patrimoniu provizoriu, prevăzut în anexa care face parte integrantă din prezenta lege. Patrimoniul universităţii constă din patrimoniul iniţial al fondatorilor, la care se adaugă patrimoniul dobândit ulterior. Acesta este compus din bunuri mobile şi imobile şi din creanţe.
Autor: Comisia.

(2) Patrimoniul prevăzut în anexă este proprietatea privată a Universităţii Financiar-Bancare din municipiul Bucureşti, de care dispune în mod liber. În cazul înstrăinării unor bunuri din patrimoniul universităţii, contravaloarea lor revine universităţii. 
Autor: Comisia.
(3) În caz de desfiinţare, dizolvare sau lichidare, patrimoniul Universităţii Financiar-Bancare din municipiului Bucureşti, înfiinţată prin lege, revine fondatorilor.
Autor: Comisia.
	

	7.
	Art.6 Cheltuielile privind funcţionarea institutului se asigură din veniturile proprii dobândite în condiţiile legii, precum şi din alte surse legale.
	Text nemodificat.
	

	8.
	Art. 7  Pentru a se asigura respectarea standardelor legale de calitate specifice învăţământului superior, Institutul Bancar Român din municipiul Bucureşti este special monitorizat pe o perioadă de 3 ani, conform unei metodologii elaborate de Ministerul Educaţiei, Cercetării şi Tineretului, care se aprobă prin ordin al ministrului educaţiei, cercetării şi tineretului şi se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
	Art. 7  Pentru a se asigura respectarea standardelor legale de calitate specifice învăţământului superior, Universitatea Financiar-Bancară din municipiul Bucureşti este special monitorizată pe o perioadă de 3 ani, conform unei metodologii elaborate de Ministerul Educaţiei, Cercetării şi Inovării, care se aprobă prin ordin al ministrului educaţiei, cercetării şi inovării şi se publică în Monitorul Oficial al României, Partea I, în termen de 30 de zile de la data intrării în vigoare a prezentei legi.
Autor: Comisia.
	Conform noii denumiri a Ministerului Educaţiei, Cercetării şi Inovării. 

	9.
	Anexă

Patrimoniul 

Institutului Bancar Român din municipiul Bucureşti
	Anexa proiectului de Lege, adoptată de Senat, se înlocuieşte cu Anexa la prezentul raport.
	Anexa este reactualizată.

Anexa
PATRIMONIUL

UNIVERSITĂŢII FINANCIAR – BANCARE

FACULTATEA DE MANAGEMENT FINANCIAR

	Categorie
	Denumire
	Adresa
	Valoare contabila LEI
	Titlul în baza căruia este deţinut

	I.
	IMOBILIZĂRI NECORPORALE
	Str. Negru-Vodă nr. 3
	17.985,34
	

	A)
	Soft, programe şi licenţe
	Str. Negru-Vodă nr. 3
	17.985,34
	Factură achiziţie 

	II.
	BUNURI MOBILE, DIN CARE:
	Str. Negru-Vodă nr. 3
	289.968,70
	

	A)
	Tehnică de calcul
	Str. Negru-Vodă nr. 3
	195.679,78
	Factură achiziţie 

	B)
	Birotică
	Str. Negru-Vodă nr. 3
	7763,39
	Factură achiziţie

	C)
	Mobilier
	Str. Negru-Vodă nr. 3
	44.198,26
	Factură achiziţie 

	D)
	Inventar gospodăresc
	Str. Negru-Vodă nr. 3
	20.242,34
	Factură achiziţie 

	E)
	Fond bibliotecă
	Str. Negru-Vodă nr. 3
	22.084,93
	Factură achiziţie

	
	TOTAL I + II    
	307.954,04
	

	III.
	MIJLOACE DE TRANSPORT
	Str. Negru-Vodă nr. 3
	52.097
	Factură achiziţie 

	IV.
	IMOBILIZĂRI FINANCIARE
DIN CARE:
	Str. Negru-Vodă nr. 3
	375.000
	

	A).
	Depozite bancare
	Str. Negru-Vodă nr. 3
	375.000
	Contracte depozit

	
	VALOARE TOTALĂ PATRIMONIU (I +II +III + IV)
	735.051,04
	


NOTĂ: Prezenta Anexă are la bază Protocolul de predare-primire a patrimoniului dintre Asociaţia Milenium Tres şi Universitatea Financiar-Bancară, care se înfiinţează prin lege. 

